નિકોલ વિસ્તારમાં આવેલી સેન્ટ મેરી સ્કૂલમાં સિનિયર કેજીમાં આયુષ પટેલ ભણે છે. સ્કૂલનાં ક્લાસ ટીચર શ્રીજા પિલ્લાઇ (રહે. ઓમકારવન સોસાયટી, નવા નરોડા) જોડે 10 દિવસ પહેલાં પ્રાઇવેટ ટ્યૂશન ક્લાસ શરૂ કરાવ્યા હતા. રોજેરોજ સાંજે 4 થી 6 વાગ્યા સુધી શ્રીજા પિલ્લાઇના ધરે આયુષ ટ્યૂશન કરવા માટે જતો હતો. તારીખ 16 નવેમ્બરના રોજ લેશન નહીં લઇ જવા બાબતે શ્રીજા પિલ્લાઇએ આયુષને સ્ટીલની ફૂટપટ્ટીથી માર્યો હતો અને ઘરે નહીં કહેવાના મુદ્દે ધમકી આપી હતી. શ્રીજા પિલ્લાઇએ નિર્દયતાથી આયુષને માર્યો હતો કે તેના મોઢા અને પીઠ ઉપર સોળ પડી ગયા હતા. આ બનાવ બન્યો તે દિવસે બિઝનેસના કામથી મુંબઇ જવાનું થયું હતું.